Document ID: 31978R1126

ΚΑΝΟΝΙΣΜΟΣ (ΕΟΚ) αριθ. 1126/78 του ΣΥΜΒΟΥΛΙΟΥ της 22ας Μαΐου 1978 περί τροποποιήσεως του κανονισμού (ΕΟΚ) αριθ. 1418/76 "περί κοινής οργανώσεως αγοράς της ορύζης"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι ο κανονισμός (ΕΟΚ) αριθ. 1125/78 του Συμβουλίου της 22ας Μαΐου 1978, ο οποίος τροποποιεί τον κανονισμό (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών(3), προβλέπει ιδίως τη δυνατότητα χορηγήσεως επιστροφής στην παραγωγή του αραβοσίτου για την παρασκευή πλιγουριών και σιμιγδαλιών που προορίζονται για τη ζυθοποιΐα-
ότι μία τέτοια επιστροφή στην παραγωγή πρέπει να προβλεφθεί επίσης για τα θραύσματα ορύζης που χρησιμοποιούνται από τη ζυθοποιία για την παραγωγή ζύθου, για να παρασχεθούν, για τα θραύσματα ορύζης, τα ίδια πλεονεκτήματα που παρέχονται για το άμυλο και τα πλιγούρια και σιμιγδάλια αραβοσίτου- ότι αυτό οδηγεί επίσης στην πρόβλεψη περιόδου, κατά τη διάρκεια της οποίας δύναται να χορηγηθεί η επιστροφή αυτή, ίδιας με την περίοδο που προβλέπεται για το άμυλο και για τα πλιγούρια και σιμιγδάλια αραβοσίτου που χρησιμοποιούνται από τη ζυθοποιία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 9 παράγραφος 1 του κανονισμού (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(4), αντικαθίσταται από το ακόλουθο κείμενο:
"1. Δύναται να χορηγηθεί επιστροφή στην παραγωγή για τα θραύσματα ορύζης που χρησιμοποιούνται:
α) για την παρασκευή αμύλου-
β) από τη ζυθοποιία για την παρασκευή ζύθου.
Πάντως, η επιστροφή στην παραγωγή για τα προϊόντα που προορίζονται για την παρασκευή ζύθου δύναται να χορηγηθεί μόνο μέχρι το τέλος της περιόδου εμπορίας 1978/1979."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 19 Οκτωβρίου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Μαΐου 1978.

Labels: 17
6